Godzone

Godzone je slovenský kresťanský evanjelizačný projekt, ktorého hlavným poslaním je evanjelizácia mládeže. Realizuje ho občianske združenie “SP” zo Sliača a zastrešuje Združenie kresťanských spoločenstiev mládeže (ZKSM) a Rada pre mládež a univerzity Konferencie biskupov Slovenska. Okrem iných aktivít, organizuje projekt Godzone od roku 2009 každoročne v rámci Týždňa Cirkvi pre mládež hudobno-koncertné turné Godzone Tour, ktoré je najvýraznejšou službou projektu. Godzone projekt vznikol pod záštitou občianskeho združenia ZKSM a vždy bol a je podriadený autorite a učeniu Rímskokatolíckej cirkvi. Ako garanti projektu boli zvolení dvaja katolícki kňazi ThDr. PhDr. Ján Buc a PhD a ThLic. Ondrej Chrvala.

 Vznik 
V roku 2009 oslovili členovia Rady pre mládež a univerzity Konferencie biskupov Slovenska laické kresťanské spoločenstvo SP zo Sliača s ponukou na zorganizovanie evanjelizačného turné zameraného pre mládež. V novembri 2009 sa uskutočnila šnúra koncertov Enter the GodZone v siedmich slovenských mestách. Organizátori sa následne sformovali do projektu Godzone so sídlom na Sliači. Od roku 2010 organizujú každý rok podobné evanjelizačné turné v rámci Týždňa Cirkvi pre mládež v novembri. Od roku 2022 sa posunul termín turné na októbrové termíny.

 Služba 
Služba projektu Godzone zahŕňa okrem evanjelizačného turné, rôzne iné oblastí: Godzone konferencia, Ženská konferencia, Mužská konferencia, Godzone school, Godzone Academy, Godzone kids, Worship nights, kapela ESPÉ, Godzone camp.

 Godzone tour 
náhľad|Steel aréna
Godzone tour je týždňové koncertné turné, ktorého hlavným cieľom je evanjelizácia mládeže. Ide o približne trojhodinové večerné predstavenie, dramaturgicky sa skladá z vystúpení kresťanských hudobníkov, divadelných scénok, tanca, videoprojekcie a rozličných príhovorov z pódia. Mimo hlavného večerného programu je súčasť návštevy každého mesta evanjelizácia v uliciach a školách. Víziou projektu je priniesť prebudenie, zjednotenie a motiváciu. Priniesť silné posolstvo evanjelia spôsobom, ktorý zasiahne – atraktívnym, kreatívnym a moderným.

Godzone turné má každý rok odlišnú tému a prispôsobený program. V roku 2024 nieslo Godzone tour tému NIE SI NA TO SÁM a zúčastnilo sa vyše 31 000 ľudí, v štyroch slovenských a dvoch českých mestách. Program Godzone tour realizujú prevažne mladí dobrovoľníci ale aj profesionálni umelci. Na večernom programe môžete vidieť členov viacerých slovenských kresťanských skupín ako ESPÉ, Rods, Jana Zubajová, Martindom Worship alebo bubnovú show Batida a členov tanečného divadla ATak. Godzone Tour sa konalo pod záštitou viacerých cirkevných predstaviteľov, vrátane košického arcibiskupa metropolitu Mons. Bernarda Bobera, žilinského biskupa Mons. Tomáša Galisa, olomouckého arcibiskupa Mons. Josefa Nuzíka a brnenského biskupa Mons. Pavla Konzbula.
náhľad|Zóna MOJA FAM Zlín

V roku 2024 sa v duchu témy turné vytvorila aj ZÓNA MOJA FAM, kde si mohli účastníci po každom večernom programe nájsť kresťanské spoločenstvo. Cieľom je nezostať vo viere sám. Zapojilo sa takmer 60 spoločenstiev, komunít, hnutí a organizácií. Bola vytvorená aj webstránka mojafam.sk, na ktorej sú spísané všetky spoločenstvá zapojené do tejto iniciatívy spájania sa a budovania živej viery na Slovensku a v Česku.

 Godzone konferencia 
náhľad|Godzone konferencia BB
Godzone konferencia vznikla v roku 2012 s myšlienkou formovať a spájať ľudí, ktorým ide o Božie kráľovstvo. Konferencia je každoročné dvojdňové stretnutie, plné duchovnej formácie, modlitieb chvál a spoločnej oslavy Kráľa Kráľov. Okrem toho je súčasťou programu aj tradičná Hot-dog párty, sv. spovede, video oznamy, aktivity, svedectvá a tiež krátke rozhovory s jednotlivými lídrami na Slovensku. Godzone konferencia vytvára priestor na osobnejšie stretnutie s ľuďmi, spoločné modlitby, zdieľanie svedectiev a umožňuje pokračovať v myšlienkach Godzone turné.

 Ženská konferencia - Nespútaná 
Ženská konferencia, organizovaná projektom Godzone, je každoročným stretnutím žien zo Slovenska i Česka, ktoré túžia rásť vo viere a hľadaní Božej vôle v ich živote. Stretnutie je priestorom pre ženy rôznych vekových kategórii, aby sa navzájom inšpirovali, povzbudzovali prednáškami, svedectvami, spoločnými diskusiami, rozhovormi a čerpať tak novú nádej z modlitieb a chvál. Konferencia je odpoveďou na vnútorný a duchovný hlad žien, ktorý vyvolal túžbu stretnúť sa, zdieľať sa, oddýchnuť si a zároveň načerpať a posunúť sa ďalej. O čosi bližšie k poznaniu nášho Boha.

Konferencia v roku 2024, s názvom Nespútaná , spojila 1500 účastníčok a ďalších 500 sa pripojilo online. Téma poukazovala na upevnenie ženskej identity a pripomínala jedinečnosť, ktorú v sebe každá žena a zároveň hľadať spôsob, akým môžeme niesť svoje bremeno s radosťou a ľahkosťou. Ženská konferencia Nespútaná 2024 je už deviatou v poradí a je podujatím evanjelizačného projektu Godzone.

 Mužská konferencia - Vystúp na svätý vrch 
Godzone mužská konferencia je po piatich rokoch späť s témou VYSTÚP NA SVÄTÝ VRCH. Muži sa potrebujú stretávať s inými mužmi, zdieľať svoje skúsenosti, povzbudzovať sa. Mužská konferencia vznikla ako jeden zo záverečných projektov študentov Godzone school v roku 2017. Jej cieľom je povzbudzovať mužov, a tak rásť k svätosti a k tomu, aby sa stali Skalami ako Kristus. Medzi hlavných rečníkov na konferencii patria lídri a kňazi ako Vlado Žák, Július Slovák, Bohuš Živčák a Ján Buc.

Program konferencie, ktorá trvá dva dni, je určený výhradne pre mužov. Na poslednom ročníku mužskej konferencie, v roku 2020, sa zúčastnilo 200 mužov.

 Worship nights 
náhľad|Worship nights (jún 2024, Bratislava)
Worship nights je modlitebným stretnutím, kde chcú organizátori ako jedna Cirkev naprieč generáciami v jednote uctievať a chváliť nášho Pána, lebo je toho hoden. Zaujímavosťou je, že sa sa tieto modlitebné stretnutia konajú pod holým nebom. Program je tvorený z chválových piesní ktoré sú pretkané slovami speakrov ako Michal Irsák, Vlado Žák a Andrej Kmotorka. Konajú sa už tradičnej v júni a posledný ročník bol v troch slovenských mestách a to konkrétne v Bratislave, Prešove a na Sliači. Vo chválach viedol Július Slovák, Katarína Jurová, Martin Mitro + Godzone Worship.

 Godzone camp 
náhľad|Godzone camp 2024 - animátori
Godzone camp je 6 dňový intenzívny letný tábor pre teenagerov od 13 do 19 rokov. Aj keď na ňom zažívajú plno zábavy, dobrodružstva a nových priateľstiev, nie je to len obyčajný tábor, plný aktivít a adrenalínu. Okrem nezvyčajných súťaží a hier sú pripravené večery chvál a modlitieb, sv. omše či formačné slová, ktoré môžu povzbudiť a ukázať cestu ďalej. Na Godzone camp prichádzajú teenageri z celého Slovenska aj Česka. Pilier jednoty, rodiny a súdržnosti je základom tohto letného dobrodružstva.

Godzone campu 2024 Push your limits sa zúčastnilo 130 účastníkov.

 Godzone Academy 
Godzone Academy je e-learningový portál, ktorý zahŕňa kurzy s rozličnými témami ako napríklad vzťahy, život v spoločenstve, chvály a mnoho ďalších od známych rečníkov, kňazov a laikov. Je určený pre každého, kto chce investovať do seba, chce sa naučiť niečo nové alebo prehĺbiť svoje znalosti v duchovnej oblasti života. Aktuálne disponuje viac ako 53 kurzami, na ktorých sa vystriedalo 63 prednášajúcich.

 Godzone school 
Godzone school je 2-ročná animátorská škola pre ľudí, ktorí cítia povolanie k líderstvu a túžia byť súčasťou duchovného prebudenia. Víziou Godzone School je formovať mladých ľudí, ktorí sa stanú zodpovedými lídrami, budú schopní aplikovať princípy Božieho kráľovstva v bežnom živote, a tak budú privádzať ľudí vo svojom okolí bližšie k Bohu. Počas siedmych ročníkov sa Godzone school zúčastnilo 520 mladých lídrov.

Výstupom animátorskej školy sú projekty, na ktorých študenti pracujú spoločne, alebo individuálna dvojtýždňová stáž v kancelárii Godzone projektu. Osnovy Godzone školy sú schválené Konferenciou biskupov Slovenska. Garantom školy je ZKSM a účastníci po jej absolvovaní získavajú certifikát akreditovaný Ministerstvom školstva a KBS.

 Prehľad uskutočnených turné 
+Názov turnéRokMestáÚčasťEnter the GodZone2009Ružomberok, Sliač, Poprad, Spišská Belá, Bratislava, Prešov, Žilina5400Godzone in the streets2010Prešov, Spišská Nová Ves, Lučenec, Bratislava, Trenčín, Sliač6000The ONE2011Košice, Lipany, Žilina, Bratislava, Trenčín, Levice9700Generácia KIOBK2012Košice, Poprad, Ružomberok, Považská Bystrica, Trnava, Banská Bystrica11000Armáda Kráľa2013Poprad, Košice, Považská Bystrica, Partizánske, Trnava, Banská Bystrica12700Nezastaviteľní2014Poprad, Košice, Považská Bystrica, Bratislava, Banská Bystrica, Ružomberok15500Zmena atmosféry2015Poprad, Košice, Žilina, Bratislava, Brno, Zvolen19000Nový level2016Poprad, Košice, Žilina, Banská Bystrica, Bratislava, Praha21453Odhodlaní zmeniť svet2017Poprad, Košice, Brezno, Žilina, Bratislava, Praha22378Chceme viac?2018Poprad, Košice, Žilina, Banská Bystrica, Bratislava22511Ide o viac2019Prešov, Poprad, Žilina, Banská Bystrica, Bratislava25056To na čom záleží2020Online40 000 (v premiére)Boh nie je mŕtvy2021OnlineNevzdávaj to2022Praha, Ostrava, Žilina, Prešov, Banská Bystrica, Bratislava21284Nebojte sa2023Prešov, Žilina, Zlín, Brno, Bratislava, Banská Bystrica25259Nie si na to sám2024Košice, Žilina, Zlín, Brno, Bratislava, Banská Bystrica31021

 Referencie 

 Externé odkazy 
 Godzone tour: Boh, pukance & rock´n´roll - reportáž denníka Postoj
 godzone.sk - oficiálny web

Kategória:Laické cirkevné hnutia
Kategória:Kresťanské podujatia a akcie